ŉ Rimpeling wat saak maak | Boodskap vir Vandag
Home » November » ŉ Rimpeling wat saak maak
Self voeg my vriend dan by: “Deesdae is dit soos om daardie selfde klip in die oseaan te gooi – daar is kwalik ŉ rimpeling.”
Sy woorde het my laat nadink oor die uitwerking van ons woorde en dade in die algemeen. Behalwe miskien vir die bekende nuusmakers van ons leeftyd, lyk dit of die meeste mense se invloed wat hulle deur hulle woorde en dade uitoefen, maar klein en gering is – kwalik ŉ rimpeling in die groot oseaan van die lewe.
En tog mag dit ons nooit ontmoedig of weerhou om dit wat in ons leef, wat ons bevry en wat sin aan ons lewe gee gedurig uit te druk en te deel met ander nie – hetsy deur woorde of dade wat verbeeldingryk en opbouend is.
Soos Jesus se woorde, wat Hy self in ŉ stadium met weerlose saad vergelyk het, lyk ons bydrae dalk klein en onbenullig. Maar iewers, wie sal weet, kan dit – soos met saad wat in goeie grond val – onverwags vrugte begin voortbring. Ja, kan dié klein rimpeling ŉ lewe raak en verander.
Daarop kan ons as gelowige altyd vertrou.
Here, salf vandag ons woorde sodat dit soos goeie saad in mense se lewe sal val. Amen.
← ŉ Dubbele uitdaging
Wanneer kinders afstand neem →